બીજી તરફ માઈન્ડ સ્ટોન માટે પ્રોક્સિમા મિડનાઇટ અને ક્લોવિયસ ગ્રેવ વિઝન અને વાંડા મેકસીમોવ પર હુમલો કરે છે. એ સમયે વાંડા અને વિઝન એકબીજાના પ્રેમમાં હોય છે. વાંડા અને વિઝન પર ના હુમલા વખતે દેશનિકાલ કરી રહેલા કેપ્ટન અમેરિકા અને એની ટિમ વિઝનની મદદ કરે છે અને એને એવેંજર્સ ફેસિલિટીમાં લઇ આવે છે. ત્યાં વિઝન વાંડાને એની પાસે રહેલા માઈન્ડ સ્ટોન નો નાશ કરવાનું કહે છે. પણ એના લીધે વિઝનનો જીવ પણ જઈ શકે છે. કેપ્ટન અમેરિકા ના સૂચન મુજબ વિઝનને વાકાન્ડા લઇ જવામાં આવે છે.